Lesja Bilruter

Lesja Bilruter er et rutebil- og transportselskap med hovedbase i Lesja i Lesja kommune i Oppland.

Historikk 
Lesja Bilruter har bakgrunn i Lesja Ysteri som startet transport av melk- og landbruksprodukter, seinere også personruter. Lesja Bilruter er derfor ikke noe eget selskap. Det var først bilavdelingen i ysteriet. Da ysteriet på Lesja ble nedlagt, fortsatte eierne bildrift og handelsvirksomhet under navnet Lesja Innkjøpslag SA. Lesja Bilruter er derfor ikke et eget firma, men et markedsnavn som brukes både på personbusser og lastebiler av ulike slag.

Virksomhet 
I dag har Lesja Bilruter følgende virksomhet:
 Person- og skoleruter i Lesja og Dovre kommuner, og dessuten gjennomgående personruter Bjorli – Lesja – Dombås – Dovre – Otta.
 Andel i Dag- og Nattekspressen ASA – Nor-Way Bussekspress Ålesund/Molde-Åndalsnes-Gardermoen-Oslo. Nedlagt i april 2012.
 Helseekspressen rute Dombås – Otta til sykehusene i Lillehammer og Gjøvik (oppdrag for Sykehuset Innlandet).
 Innhenting av melk fra produsenter i Nord-Gudbrandsdal (oppdrag for TINE).
 Annen godstransport med lastebil og vogntog, inkl. langtransport.

Eksterne lenker 
 

Norske busselskaper
Kollektivtransport i Innlandet